text:  Zdrvujúco silný príbeh pri ktorom sa dojatiu neubráni snáď ani najväčší pokrytec. Ellen Page si vystrihla ďalšiu zo svojich zásadných rolí a jej výkon sa nedá vyjadriť inak, ako slovom úchvatný. Na jej vek, pomerne ešte stále s malými skúsenosťami, sa prezentuje štýlom ostrieľaného harcovníka. Ak pôjde kariéra tejto herečky aj naďalej tak rapídne hore, máme sa skutočne ešte na čo tešiť. V tomto prípade jej však výborne sekunduje šarmantná Catherine Keener, ktorej som uveril, že je naozaj tyranizujúcou beštiou a nielen krehkou herečkou spoza kamery. Rozhodne treba vidieť na vlastné oči. Ja som  po filme úplne K.O.
item_title: Americký zločin
item_directors: Tommy O'Haver
item_screenwriters: Tommy O'Haver Irene Turner
item_cast: Elliot Page Catherine Keener Ari Graynor Bradley Whitford Scout Taylor-Compton Carlie Westerman Nick Searcy James Franco Michael Welch Brian Geraghty Jeremy Sumpter Scott Eastwood Hayley McFarland Romy Rosemont Evan Peters Hannah Leigh Kuma Amy Ferguson Patricia Place Michelle Benes Edward James Gage